Nafarroako Parlamentuko Mahaiak, 2023ko otsailaren 20an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea María Luisa De Simón Caballero andreak aurkeztutako gaurkotasun handiko galdera, Nafarroako Gobernuak enplegatu publikoen erreibindikazioei emandako erantzunariburuzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2023ko otsailaren 20an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa de Simón Caballerok, Legebiltzarreko Erregelamenduan ezarritakoaren babesean, gaurkotasuneko honako galdera hau egin du, Nafarroako Gobernuak hurrengo Osoko Bilkuran ahoz erantzun diezaion.

Nafarroako Gobernua Nafarroako administrazio publikoetako sektore jakin batzuetako langileen ordezkariekin ari da negoziatzen egunotan (foruzainak, suhiltzaileak eta medikuen sindikatua).

Iragan asteazkenean, lan-baldintzak hobetzea eta zerbitzu publikoak kalitate handiagokoak izatea eskatzeko LAB, CCOO, ELA eta STEILAS sindikatuek deitutako greban eta manifestazioan parte hartu zuten Nafarroako administrazio publikoetako departamentu guztietako milaka langilek.

Nafarroako Gobernuak presako zer negoziazio eta jarduketa prozesu darabil gogoan kolektibo handi horren erreibindikazio justuei erantzuteko eta zerbitzu publikoak hobetzeko?

Iruñean, 2023ko otsailaren 17an

Foru parlamentaria: Marisa de Simón Caballero